
Praefatio» 


STa  gellae  sequentes  continent  examen  infantum  aegro¬ 
tantium  ,  et  quidem  tractamen  in  genere  solum  ,  dum 
perbreve  temporis  spatium,  huicce  opusculo  necessario 
elaborando  concessum,  non  permiserat,  latius,  uberius- 
que  hocce  thema  etiam  modo  speciali  pertractare  5  et 
certam  nutrio  spem,  alium  collegam  post  me  huncce 
tractatum  cum  examine  infantum  speciali  ampliaturum 
fore.  Invenies  porro  benevole  lector!  in  hoc  libellulo 
differentias  organismi  infantilis  ab  illo  adultorum,  re¬ 
spectu  anatomico,  aeque  ac  physiologico,  et  deinde  pe- 
culiaritates,  quibus  organismus  parvulorum  ab  illo  adul¬ 
torum  differt,  quae  necessario  proferre  censebam,  ne 
dein  in  traetamine  infantum  aegrorum  quidpiam  pro 
symptomate  aut  morbo  habeatur,  quod  solum  momentum 
sistit  physiologicum. 

Definitio. 

Sub  examine  aegrotantium  —  sensu  latiori  — -  om¬ 
nes  intelligimus  interrogationes  et  explorationes  circa 
ea ,  quae  cum  morbo  praesente  vel  in  immediata ,  vel 
mediata  quadam  relatione  versantur;  etenim  finis  hujus 
examinis  est,  eruere  quaelibet  phaenomena,  et  circum¬ 
stantias,  quae  ad  genesim  et  naturum  mali  praesentis 
aliquam  symbolam  contribuere  videntur. 

Spectat  autem  profecto  ad  gravissima  a  medicis 
practicis  praestanda  officia:  Examen  infantum  aegrotan¬ 
tium. 

Dignitas  et  necessitas  linjiss  exasssinis. 

Patescit  luce  clarius  dignitas  et  necessitas  ,  exa¬ 
men  hoc  in  infantibus  rite  instituendi 5  insignis  enim 
parvulorum  teneritudo  organismi,  influxus  rerum  exter¬ 
narum  tam  multifario  ,  aeque  quam  delet  eri  0  expositi, 
hisque  stimulis  in  tenera  aetate  necdum  assueti,  per 
eminentiam  vero,  denegata  tenellis  per  longum  tempus 
facultas,  sensationes  suas  morbosas  verbis  exprimendi  5 
adcuratissimam  status  illorum  morbosi  perscrutationem 
exposcunt. 

Verum  quidem  est,  quod  ex  animi  indifferentia, 
impatientia  et  aversatione  certarum  rerum  externarum, 
in  quas  infantes  instinctu  quasi  feruntur;  ex  clamoris, 
quem  morbo  adflicti  edere  solent,  indole  varia,  atque 
ex  mutationibus  quibusdam ,  in  corporis  illorum  habitu 
se  manifestantibus,  aliquem  saltem  v  aletudinis  sinistrae 
statum  suspicari  liceat,  vel  aliis  verbis ,  quod  Semioti- 
ces  studium  medicis  in  genere  sistat  methodum  usita¬ 
tissimam,  morbos  infantum  expiscandi ;  sed  hocce  stu¬ 
dium  Semiotices  —  e  signis  nimirum  morborum  ad  eo¬ 
rum  causas  et  naturam  concludendi  —  unanimi  voce 
fere  omnium  medicorum  mancum  adhuc  et  imperfectum 
est;  quapropter  etiam  judicium  de  morborum  infantilium 
natura,  solis  momentis  semioticis  superstructum,  eo 
magis  incertum  et  fallax  non  raro  esse  debet. 

Adjuvant  quidem  medicum  in  gravi  hoc  officio  per¬ 
fungendo  relata  parentum  et  apprime  matris,  aut  nutri¬ 
cis ,  aut  obstetricis,  aliorumve  adstantium  propinquo¬ 
rum  ;  verumtamen  sat  crebro  e  dictis  illorum  vel  parum, 
vel  plane  nil  certi  hauriri  potest,  quod  subinde  ignoran¬ 
tiae,  aut  referentium  animi  levitati  imo  et  pravae  inter¬ 
dum  nutricum  voluntati  omni  jure  est  adscribendum. 

Facilitat  itidem  hoc  medici  negotium  hic  circum¬ 
stantiarum  concursus,  utpote,  quod  morbi  infantum  te- 

nellorum  ob  genuinam,  sinceram,  quae  aegrotantibus 
hnjusce  generis  familiaris  est,  animi  conditionem,  inte¬ 
gerrimi,  aut  summe  genuini  se  offerant,  addictorum  sci¬ 
licet  sensationibus  optime  respondentes }  etenim  nil 
alieni,  a  prava  voluntate  derivandi,  admixtum  illis  ad- 
paret,  dum  in  adultis  eadem  ipsa  ex  causa  vera  prae¬ 
sentis  morbi  imago  non  raro  stupendum  in  modum  de¬ 
turpetur.  —  Quibus  adde,  quod  praestandae  morborum 
infantilium  curae  auspicatae  haud  parum  faveat  pro¬ 
pensio  illa  intima,  aut  potius  amor  ille  instinetualis,  quo 
feruntur  parentes,  et  vel  maxime  mater  in  dilectissimos 
parvulos  suos ,  quibus  omnino  impetratur,  ut,  quae  ad 
morbum  decumbentis  pusilli  contribuunt,  momenta,  ea 
parentibus  vix  unquam  consulto  reticeantur,  veruin  ut- 
plurimum  quam  scrupulosissime  recitentur,  atque  prae¬ 
scriptum  a  medico  deinceps  observandum  vitae  regimen, 
morbi  naturae  consentaneum,  quam  religiosissime  ob¬ 
servetur. 

Adgravant  porro  —  altera  ex  parte  —  diagno- 
sim  proinde  et  medelam  morborum  infantum,  severio- 
rernque  hacpropter  in  ea  dirigendam  medentium  atten¬ 
tionem,  sibi  vindicant  momenta  sequentia,  utpote:  ra¬ 
pidus  utplurimum  et  periculosus  saepe  morborum  in¬ 
fantilium  primo  aspectu  levidensium,  decurrendi  mo¬ 
dus,  horum,  a  parte  nutricum  stipendiariarum  a  primo 
exordio  nonnunquam  neglecta  tractatio,  pharmacorum 
hujusmodi  decumbentibus  usurpandorum  difficilis  ad¬ 
modum  et  operosa  adplicatio ,  millena  illa  parentum, 
nutricum,  obstetricantium  etc.  etc.  tum  ridicula,  tum 
deleteria,  quoad  praecavendas  aut  profligandas  pusio¬ 
num  passiones  quam  diversimodas  in  usum  vocata, 
praejudicia,  atque  usus  et  abusus  etc.  remediorum  do¬ 
mesticorum,  quae  adflictis  parvulis  propinari  solent  A) . 

Id  demum  quoque  medici,  tenellis  medicinam  fac¬ 
turi,  ad  scrupulosius,  iliorum  aegritudines  perscru¬ 
tandas  animum  impellat  oportet,  quod  hucdum  deside- 

retur  institutum  medico  -  clinicum ,  sanationi  hujusmodi 
parvulorum  apprime  dicatum,  in  quo  manum  ducente  dex- 
tero  magistro ,  medituris  et  theoria  et  medendi  metho¬ 
dus  ad  ipsos  talium  aegrotantium  lectulos  modo  aeque 
scientitico ,  quam  rationali  traderetur. 

De  quo  officio  pergrave  et  necessario,  exacte  in¬ 
stituendi  infantum  aegrorum  examen  in  genere  persuasi 
medici,  horum  nonnulli  stabiliendis  momentis,  ad  quae 
lectulis  homuncionum  horum  adstanti  medico  vel  appri¬ 
me  attendendum ,  atque  modo ,  quo  in  eruendo  eorum 
statu  morboso  nonnunquam  proteiformi ,  procedendum 
sit,  haud  non  exiguam  navarunt  operam,  viam  hac  ra¬ 
tione  quodammodo  assignando,  a  quovis  medicorum, 
tenellis  opem  laturo,  omnino  sequendam.  Magno  enco- 
mio  sub  hoc  respectu  digni  consendi  sunt:  Celeb.  Prof. 
Ign,  Rud.  Bischoff,  nob.  de  Altenstern^  celeb.  nob. 
a  Raimann-2)}  Boer  3  j  5  de  Metzler  43  5  Ca¬ 
rus  A.  G.  Richter  5  S.  G.  Yogl  Hen- 
k e  8)  5  Meisner  9)  5  B i  1 1  a r  d. 

O  Grundsatze  (ler  practischen  Heilkunde  durch  Krank- 
J  heitsfalle  eriautert,  I.  Bd.  Prag  1823.  S,  25, 

2)  Franc.  nob.  a  Raimann  1.  c.  p.  22. 

3)  Versuch  einer  Darstellung  des  kindlichen  Organismus 
.  von  Dr.  Boer.  Wien  1813.  S.  111  etc. 

4)  Sammlung  auserlesener  Abhandlungen  uber  Kinder- 
krankheiten  etc.  Von  Dr.  von  Metzler.  Prag  1831. 

I.  Bd. 

5)  Gynacologie  von  Dr.  €.  G.  Carus.  Leipzig  1820. 

II.  Bd. 

fl)  A.  G.  Richters  speeielle  Therapie.  X.  Bd.  I.  Sup¬ 
pi  ementband  ;  herausgegeben  von  Dr.  G.  Aug.  Rich¬ 
ter.  Wien  1831.  S.  133. 

0  S.  G.  Vogels  Krankenexamen.  StendaJ  1796.  S.  29. 

8)  Handbuch  zur  Erkenntniss  und  Heilung  der  Kinder- 
krankheiten  von  Dr.  A.  Henke.  2.  Auflage. 

J)  Die  Kinderkrankheiten  nach  den  neuesten  Ansichten 
und  Erfahrungen  bearbeitet  von  Dr.  F.  L.  Meisner. 
Leipzig  1828.  I.  und  II.  Bd. 

De$sen :  Forsehungen  des  neunzehnten  Jalirhmidertes  aus 
dem  Gebiethe  der  Geburtshiilfe ,  Frauenzimmer-  und 
Kinderkrankheiten.  III.  Theil.  Leipzig  1826. 

Qui  morbos  infantum  rite  et  auspicato  cum  eventu 
sanare  cupit  medicus :  hic  seriem  peculiaritatum  ,  qui¬ 
bus  organismus  infantilis  ab  illo  adultorum  vel  essen¬ 
tialiter  differt,  et  quae  cum  genesi  natura  et  decursu 
morborum  aegrotantium  huju  smodi  in  nexu  haud  non  in¬ 
timo  versantur,  exactius  nosse  atque  prae  oculis  ha¬ 
bere  debet,  ne  nimirum  habeat  subinde  quidpiam  pro 
symptomate,  aut  morbo  ,  quod  nonnisi  momentum  phy¬ 
siologicum  est,  talemque  sciat  opponere  medelam  ,  il¬ 
lorum  malis,  ut  quae  hisce  differentiis  organici  is  omnin  o 
et  consentanea  sit. 

Comparando  structuram  organismi  infantilis  cum 
illa  adultorum  ,  facile  evincitur ,  omnia  systemata  et 
organa  organismi  infantilis  in  genere  esse  eo  imperfe¬ 
ctius  evoluta,  quo  junior  infans  fuerit.  - —  Singula  ita¬ 
que  systemata  quoad  anatomicam  illorum  structuram 
perlustrando,  patet:  ossa  teneriorum  infantum  esse  ma¬ 
gis  cartilaginosa,  ex  defectu  nimirum  terrae  calcareae 
et  abundante  materia  gelatinosa  in,  illorum  miscela : 
hinc  etiam  deprehenduntur  nimis  flexibilia  a  causis  tum 
ex -tum  internis  facile  determinabilia  atque  ad  morbos 
varios  ;  rhachitidem  ,  pedarthrocacem,  distorsiones  etc. 
maxime  disposita.  —  Respectu  partium  mollium,  mu¬ 
sculi  se  exhibent  molliores,  teneriores ,  succulentiores, 
summopere  irritabiles  ,  ad  convulsivos  motus  admodum 
dispositi.  —  Vasa  sanguifera  inveniri  solent  copio¬ 
siora,  luminis  majoris,  parietibus  teneriores  ;  hinc  san¬ 
guinis  motus  in  infantibus  rapidior,  et  turbae  in  vaso¬ 
rum  systemate  a  causis  levioribus  facile  excitandae , 

explicari  possunt.  Nervi  eorum  sunt  firmiores,  verum- 
tamen  et  sensibiliores,  mobilioresque 5  inde  reactio 
eorum  prompta ,  verum  nonnisi  momentanea,  brevi  ex¬ 
haurienda,  atque  ad  congestiones  versus  caput,  inde- 
que  facile  evolvendam  phrenitidem,  hydrocephalum , 
haud  parum  disponens.  —  Cutis  infantum  solet  esse 
mollior,  tenerior,  tractabilior  5  proinde  ad  se -et  ex- 
cretiones  tum  salutares  tum  morbosas  habilior.  — Tex¬ 
tus  cellulosus  in  illis  abundans  deprehenditur  extensi- 
bilior,  mollior,  quibus  rotunda  corporis  eorum  forma, 
mollities  et  tractabilitas  potissimum  adscribenda. 

Altiorem  evolutionis  organicae  gradum  in  tenero 
infantum  organismo  prae  se  ferunt  vasa  lymphatica  et 
glandulae,  magna  energia  actionis  vitalis  instructae; 
inde  dispositio  magna  ad  illarum  intumescentiam ,  in¬ 
flammationem,  scrophulas  ,  atrophiam  mes.  — -  Memo¬ 
ratu  digna  est  perfectior  glandulae  thyinus  ,  renum  suc¬ 
centuriatorum  atque  hepatis  in  tenello  infante  e  (forma¬ 
tio ,  talis  nimirum,  ut  dicta  glandula  thymus  in  foetu 
maxima,  ut  cum  pulmonibus  in  nexum  quemdam  posi¬ 
ta,  humore  insuper  lacteo  turgens  ,  qua  sufficiens  sub- 
j  secutae  mortis  causa  interdum  sit  visa.  —  lienes  suc¬ 
centuriati  in  neonatis ,  et  natu  minimis ,  renes  ipsos 
magnitudine  superant.  Insignis  voluminis  in  infantibus 
observatur  hepar,  in  foetu  et  natu  minimis  maximam 
cavi  abdominis  partem  replens,  atque  in  medio  hujus 
cavi  collocatum ,  situm  offert  tunc  temporis  magis  ho¬ 
rizontalem,  donec  tandem,  progrediente  aetate  ,  ad  an¬ 
num  usque  15.  in  normalem  suum  hypochondrii  dextri 
locum  regressum  fuerit,  — -  Ventriculus  econtra  —  in 
neonatis  teneris  admodum  infantibus ,  situm  agnoscit 
magis  verticalem,  fine  suo  inferiore  ad  umbilicum  usque 
pertingens ,  successu  temporis  demum  curvam  suam  di¬ 
rectionem  assumit.  —  Ipse  etiam  lien  magis  antrorsum 
et  dextrorsum,  infra  costas  spurias  infimas  manifeste 
palpandus,  se  offert,  quum  in  adultis  sanis  nonnisi  in 


hypochondrio  sinistro  reconditus  inveniatur.  —  Vesica 
urinaria  innatu  minimis  e  cavo  pelveos ascendens  supra 
pontem  Veneris  apprime,  si  urina  distenta  fuerit,  vel 
ipsi  visui  se  manifestat. 

Ex  hac  anatomica  organismi  infantum  exposita  or¬ 
ganorum  ipsorum  structura  et  dispositione  relate  ad 
illam  .adultorum ,  abunde  patet:  ea  nimirum  viscera  et 
organa  horum  individuorum  relative  majori  evolutionis 
et  perfectionis  gradu  excellere,  quae  ad  nutriti  onem 
et  conservationem  organismi  ipsorum  ceu  pernecessaria 
novimus. 

Organismum  infantilem  a  parte  physiologica  per¬ 
scrutando  ,  e  serie  functionum  illarum  cardinalium , 
quae  sunt :  repro ductio  ,  irritabilitas  ,  et  sensibilitas  , 
primam  earum ,  reproductionem  nimirum,  in  aetate  in¬ 
fantili  eo  magis  principatum  obtinere,  quo  junior  infans 
fuerit,  a  medicis  confirmatum  habetur,  ita,  ut  merito 
affirmare  liceat ,  in  infante  recens  nato,  imo  ad  medium 
usque  annum  provecto,  reproductionem  omnino  prae¬ 
rogativam  sibi  vindicare,  reliquos  binos  factores  sub 
suum  imperium  redigendo  •  nutrimenti  enim  ad  satien- 
dam  famen  appetentia  una  cum  nisu  in  quietem  et  som¬ 
num  characteres  sistunt  generales  organismi  infantilis. 

Ex  qua  exuperanie  systematis  reproductivi  infantum 
tenellorum  vitae  productivitate  simul  videre  est,  quam 
falsa  et  erronea  eorum  medicorum  opinio  habenda  sit , 
debilitatem  organismi  infantilis  in  genere  ceu  causam 
proximam  vix  non  omnium  morborum  infantilium  incul¬ 
pantium ,  quum  nequaquam  debilitatem  talem,  verum 
statum  huic  vitio  directe  oppositum,  i.  e  actionem  or¬ 
ganicam  in  systemate  reproductivo  ultra  modum  exal¬ 
tatam  complurimarum  aegritudinum  hujusce  hominum  ge¬ 
neris  causam  proximam  constituere,  evictum  habeatur; 
etenim  in  nulla  totius  vitae  humanae  epocha  tot  et  tan¬ 
ta  praestare  miramur  naturam  opera  in  organismo  hu¬ 
mano,  quam  in  tenera  infantum  aetate,  cujus  asserti 

veritatem  celere  corporis  incrementum,  organismi  eorum 
de  die  in  diem  perfectior  evolutio  ,  atque  energiae  et 
roboris  augmentum  extra  omne  dubium  ponunt. 

Idem  etiam  testatur  accuratior  naturae  morborum, 
infantum  aetati  tenerae  per  eminentiam  familiarium,  pen¬ 
sitatio  ,  ad  turbatam  functionem  systematis  reproducti- 
vi,  tubi  intestinalis,  cutis  etc.  vix  non  in  plerisque 
casibus  reducendorum. 

Ob  hanc  activitatis  organicae  in  s}rstemate  repro- 
ductivo  emergentem  nimiam  energiam  naturae  medica- 
tricis,  in  morbis  debellandis  se  manifestantia  sic  dicta 
molimina  critica ,  loculentissima  esse  consueverunt , 
verum  eadem  ex  ipsa  causa  et  facile  turbari ,  et  facile 
e  natura  denuo  promoveri  ejusmodi  crises,  medici  ob¬ 
servarunt. 

Res ,  medicorum  practicorum  notatu  quam  dignis¬ 
sima  est  magnus  ille  consensus ,  et  magna  sympathia 
varia  inter  systemata  et  organa  organismi  infantilis , 
quibus  omnino  tit,  quod  affectio  systematis  aut  organi 
unius ,  aliam  in  alio  systemate  aut  organo  lege  antago- 
nismi  aut  consensus  vel  necessario  provocare  debeat} 
j  hinc  alfectiones  capitis  violentiores  secundario  modo 
turbant ,  functionem  tubi  intestinalis ,  et  vel  maxime 
ventriculi  et  hepatis  }  sic  - —  vice  versa  —  tubo  ali- 
mentari  focum  morbi  exhibente,  affectiones  capitis,  imo 
et  spasmi  et  convulsiones  provocari ,  compertum  habe¬ 
tur.  Quae  sub  hacce  rerum  positione  affectio  sit  proto- 
pathica,  quae  deuteropathica  in  casu  concreto  evicisse, 
a  medici  in  arte  medendi  dexteritate  et  prudentia  om¬ 
nino  dependet. 

Summam  attentionem  a  medico  clinico  in  explo¬ 
randis  infantum  morbis  sibi  vindicat :  series  evolutio¬ 
num  organicarum  organismi  infantilis ,  vitae  humanae 
sic  dictas  epochas  constituentium,  quarum  ingressu  ni¬ 
mirum  in  uno  alterove ,  hucdum  imperfecto ,  et  quoad 
functionem  suam  quodammodo  adhuc  dormiente  syste» 

mate  aut  organo  ,  vita  ipsius  aut  activitas  peculiaris 
demum  evigilat,  in  omnia  reliqua  organismi  systemata 
li orumque  functiones  influxum  haud  non  percrebro  mi¬ 
randum  exercens.  —  Sistunt  autem  hae  vitae  epochae 
quodammodo  metemorphoses  organicas  diversimodas , 
quas  organismus  infantilis  quilibet  vel  necessario  subire 
debet ,  priusquam  culmen  perfectionis  suae  organicae 
nactus  fuerit,  quae,  nisi  contingerent,  organismi  de¬ 
structione  terminarentur.  .Tempore  harum  evolutionum 
organicarum,  turbae  non  raro  luculentissimae  in  orga¬ 
nismo  talium  individuorum  caput  extollunt,  tales  ni¬ 
mirum,  ut  quae  metum  incutere  valeant  et  medico  et 
aegrotantis  adstantibus  cunctis.  Nec  tamen  ejusmodi 
turbas  semper  ad  morbos  referre  licebit,  verum  ad  pe¬ 
culiares  vitae  formas  aut  modificationes ,  locum  inter¬ 
medium  morbos  inter  et  sanitatem  sibi  vindicantes,  et 
tum  demum  catervae  morborum  inserendas ,  siquidem 
fixos  naturae  limites  adeo  transgressae  fuerint,  ut  con¬ 
centus  et  harmonia  organismi  inde  aufferatur,  et  sanitas 
corruat*  Obtinent  vero  hae  metamorphoses  organicae  a 
nativitatis  tempore  ad  pubertatis  epocham  usque  in  uno 
quolibet  individuo  juxta  definitum  typum  ea  ratione  , 
ut  sub  ipsissima  illarum  adparitione  unum  alterumve 
systematum  cardinalium ,  reliquos  pridem  inferius , 
ceu  modo  praevalens ,  dominium  suum  exerceat  in  re¬ 
liqua  ,  ipsi  nunc  temporis  subdita  ,  donec  tandem  cir¬ 
ca  annos  pubertatis  harmonia  varia  inter  systemata  haec 
cardinalia  impetrata  fuerit. 

In  qualibet  harum  — -  mox  singillatim  recensenda¬ 
rum  — -  evolutionum  organicarum,  vitae  productivitas 
vegetativa,  saltem  modo  exaltata  deprehenditur,  et 
quidem  iis  in  organis,  evolutionis  suae  periodum  modo 
experientibus $  inde  etiam  facile  intelligitur ,  quare 
hisce  processibus  haud  non  semper  nota  inflammatoria, 
aut  saltem  status  irritativus,  sanguine  in  ea  organa 
ad  (luxu  uberiore,  illorum  tumore,  rubore,  et  calore, 

nisu  in  humorum  coagulationem  ,  et  pseudoorganisatio- 
nes,  iisdem  in  organis  se  manifestans,  ceu  fidelis  co¬ 
mes  adhaerere  soleat ,  qui  autem  status  irritativus  in 
neonatis  et  natu  minimis  magis  characteris  lymphatici , 
quam  genuini  ,  inflammatorii  notas  praesefert,  minorem 
hinc  sanguinis  educendi  copiam,  quam  potius  usum  re¬ 
mediorum  derivantium ,  eccoproticorum  atque  sedan¬ 
tium  expostulans. 

Tandem  quoad  memoratas  evolutiones  organicas 
infantum  et  hoc  monuisse  restat,  tempore  illarum  non 
modo  processum  vegetativum,  verum  etiam  receptivi- 
tatein  atque  sensihilitatem  organismi  ejusmodi  indivi¬ 
duorum  haud  parum  exaggeratam  deprehendi  5  utut  sat 
levidenses,  enormes  tamen  et  stupendos  ciere  soleant 
non  raro  effectus  ,  atque  cur  morbi  pusillorum  summe 
exitiales  et  vitae  periculi  pleni  ,  nonnimquam  inopina- 
tim  in  mitissmos  transire  consueverint.  Quae  notio  me¬ 
dicum  in  praescribendis  agrotantibus  hujusmodi  phar¬ 
macis  omnino  cautum  reddat  oportet,  quum  magis  con¬ 
sultum  sit ,  sub  dictis  rerum  circumstantiis  spectatorem 
interdum  agere,  quam  activum  et  officiosum  nimis  se 
praestare,  et  longe  praestantius,  indifferentibus,  aut 
mitissimis  remediis  insistere ,  quam  stimulantibus  aut 
calefacientibus  morbum  exasperare.  —  Quae  cuncta  de 
variis  vitae  periodis  homuncionum  in  genere  dicta  sint, 
nunc  easdem  evolutiones  organicas  speciales  etiamsi 
succincte  nonnisi  exponere  liceat. 

E  serie  harum  memoratarum  evolutionum  organi¬ 
carum  organismi  infantilis  vix  non  supremum  locum  oc¬ 
cupat :  prima,  mediante  partus  actu  posita,  infantis  re¬ 
spiratio.  Post  partum  ex  organismo  infantili  omni  suh 
respectu  ens  aliud  fieri,  dicere  fas  est  5  etenim  neonato 
mediante  partu  in  aliud  —  a  priori  longe  alieno  —  me¬ 
dium  delato,  sanguinis  sic  dicto  circulo  minori  (ani¬ 
malibus  perfectioribus  competenti)  per  pulmones  absol¬ 
vendo  ,  possibilitas ,  imo  necessitas  ponitur.  Neona- 


tus  pridem  in  utero  matris  placentae,  ceu  solo  suo  af-  ' 
fixus ,  atque  illius  liquore,  more  plantarum ,  nutritus, 
opere  partus  vitam  aliam ,  animalem  scilicet  vivere 
auspicatur.  Evanescere  modo  observantur  ceu  resul¬ 
tata  vitae  hujus  propriae,  peculiaria  organa  in  organis¬ 
mo  neonati ,  quorum  ope  vita  ipsius  vel  necessarie  pri¬ 
dem  sustentabatur}  exsiccantur  enim,  et  in  ligamenta 
condensantur  sensim  sensimque  vasa  umbilicalia, 
coalescit  ductus  arteriosus  Botalli,  et  ductus  venosus 
Arantii ,  retrahitur  in  minus  volumen  praegrande  quon¬ 
dam  hepar,  et  evanescit  successu  temporis  in  integrum 
voluminosa  alias  glandula  thymus.  Infans  neonatus  ab 
hoc  tempore  per  os  nutriri  incipit ,  mundoque  exposi¬ 
tus  influxus  rerum  externarum  experitur ,  atque  in  hos- 
ce  pro  virium  suarum  ratione  reagit.  Morbis  reprodu- 
ctionis  variis  ob  sympathiam  magnam  et  teneram  et  im¬ 
perfectam  organorum  structuram  percrebro,  et  nervo¬ 
sis  nec  non  inflammatoriis  (characteris  tum  temporis  ma¬ 
gis  lymphatici)  sub  tali  rerum  statu  ansam  praeberi , 
medicorum  experientia  docet. 

Altera,  summi  momenti  evolutionum  organicarum 
est  prima  infantis  dentitio.  Ingreditur  haec  vitae  epo- 
cha  in  plerisque  parvulis  circa  sextum,  septimumque 
post  partum  mensem.  Hanc  vitae  periodum,  si  adeptus 
fuerit  infans ,  vita  ipsius  animalis ,  antea  depressa, 
nunc  ad  altiorem  energiae  gradum  evehitur;  vitae  enim 
productivitas  in  evolutionem  et  perfectionem  organorum 
in  v  ariis  trunci  cavis  positorum,  pridem  vel  tota  inten¬ 
ta,  nunc  temporis  in  efformationem  cerebri  et  organo¬ 
rum  sensuum  tum  exr  tum  internorum  nec  non  in  illam 
musculorum  extremitatum ,  voluntati  famulantium ,  ma¬ 
xima  ex  parte  convertitur.  Perfectior  modo  de  die  in 
diem  organismus  infantibus  redditur;  etenim  motus  in¬ 
fantis,  alias  utplurimum  automatici,  nunc  liberi  et  vo¬ 
luntarii  fiunt,  imo  et  mentis  evigilantis  vestigia  sensim 
se  produnt,  quum  dentiens  fari,  verbis,  nisu,  suam  vo- 


luptatem ,  desideria,  aversationem  erga  res  externas 
patefacere,  atque  cognatos  cognoscere  observatur.  Vi¬ 
tae  productivitas  quidem  et  hucdum  magna,  minus  ta¬ 
men  in  organa  reproductionis  quam  potius  in  evolutio¬ 
nem  et  perfectionem  systematis  tum  irritabilis,  tum 
sensibilis  impenditur  5  inde  proclivitas  magna  pusionum 
hujus  aetatis  ad  inflammationes  cerebri,  viarum  aerea¬ 
rum,  characteris  vero  magis  activi,  sthenici,  et  vel 
maxime  ad  motus  nervosos,  anomalos,  spasmos,  con¬ 
vulsiones  formae  variae.  Si  quae  tamen  caput  extollant 
in  systemate  reproductivo  morborum  symptomata,  tum 
haec  ad  uberiorem  salivae  affluxum  in  ore,  diarrhoeam 
et  vomitum  etc.  utplurimum  restringere  oportet,  tan- 
quam  phaenomena,  benignum  in  scopum  sat  crebro  a 
natura  provocata,  proinde  in  plerisque  casibus  a  medi¬ 
co  colenda,  et  vix  unquam  tumultuario  modo  compes¬ 
cenda. 

Destructos  hosce  dentes  primos,  seu  lacteos,  na¬ 
tura  protrusione  dentium  altera,  sic  dictorum  perma¬ 
nentium  ,  circa  annum  sextum  septimumve  sese  insi¬ 
nuante  resarcire  consuevit,  vix  non  in  plerisque  casi¬ 
bus  sat  placide,  taciteque  absolvi  solita,  atque  ad  pu¬ 
bertatis  usque  epocham  fere  excurrente. 

Tertia  denique,  et  ultima  momentosa  vitae  orga¬ 
nismorum  epocha,  est  tempus  pubertatis  ipsorum,  quam, 
si  individuum  nactum  fuerit,  tum  ex  infante,  ut  ita  di¬ 
cam,  homo  fit.  Designatur  haec  vitae  epocha  exuberante 
vitae  productivitate,  in  evolutionem  et  perfectionem  or¬ 
ganorum  genitalium  sexus  utriusque  directa,  efflores¬ 
cente  nimirum  barba,  et  secretione  liquoris  nobilissimi, 
ad  procreandos  proles  destinati,  in  juvene,  mare,  at¬ 
que  evolutione  mammarum  et  fluxu  sanguineo  periodice 
revertente,  in  sexu  sequi  ori,  quod  quidem  evenire  so¬ 
let,  —  in  nostro  saltem  climate  —  circa  annum  deci¬ 
mum  sextum  in  maribus,  et  decimum  quartum  in  femel¬ 
lis.  Cum  hac  vitae  epocha  in  genere  perfecta  obtinet  in 


individuo  humano  cerebri  et  facultatum  spiritualium 
evolutio,  fitque  tali  ratione  transitus  vitae  animalis  ad 
vitam  veram,  stricte  humanam  seu  intellectualem.  Nunc 
demum  temporis  vitae  humanae  concentus  et  harmonia 
cardinalia  inter  systemata  organismi  impetratur,  quum 
praevalens  antea  reproductio  linita  hac  ultima  dictorum 
organorum  efformatione,  ad  omne  vitae  tempus  regre¬ 
diatur,  principatum  suum  in  systema  irritabile  et  sensi¬ 
bile  transferendo:  hinc  etiam  nunc  demum  organismus 
humanus  perfectus  dici  potest.  Antequam  vero  tale 
aequilibrium  memorata  inter  systemata  restitutum  fuerit, 
turbae  nonnunquam  insignes  in  systemate  tum  irrita¬ 
bili  tum  sensibili  emergunt,  ex  consensu  inter  genita¬ 
lia  et  organa  pectoris  facile  derivandae,  atque  ad  in- 
(iammationes  pulmonum,  horum  haemorrhagias,  metror- 
rhagias  etc.  potissimum  restringendae. 

Modus .  eum  infantilius  aegrotantibus 
conversandi.  (Sawir  faire.J 

Praeter  exactissimam  organismi  infantilis  notio¬ 
nem  tum  anatomico  -  physiologicam ,  tum  pathologicam 
omnium,  vel  maxime  ceu  una  summa  essentialium 
conditionum ,  statum  morbosum  tenellorum  infantum 
probe  expiscandi  medicus  opus  habet,  quadam  pecu¬ 
liari,  cum  hocce  hominum  genere  conversandi  ratione, 
horum  nimirum  aetati,  cogitandi,  agendi,  rerumque 
externarum,  sub  quibus  illi  vitam  ducunt  modo,  ex 
asse  respondente,  mediante  qua  morbo  mulctatus  par¬ 
vulus  in  lecto  adstantem  medicum  non  modo  non  re¬ 
luctatur,  verum  vel.  ultro  et  lubens  ex  intimo  corde 
cum  summa  et  plenaria  confidentia,  illius  arbitrio  se 
quasi  offert,  seque  totum  quodammodo  ipsi  tradit.  Gal¬ 
lis  hanc  medici  exoptatam,  ad  scopum  sanationis  con^ 
sequendam  pernecessariam  dotem  nomine :  Savoir-faire 
insignire  placuit,  quam  denominationem  etiam  ea  ex 

causa  retinendam  esse  duxi ,  quod  testante  S.  G. 
Y  o  g  1  alia  aptior  vox  vel  penitus  desideretur. 

Verum  quidem  est,  hanc  facultatem,  benevolen¬ 
tiam,  animumque  tenellorum  infantum  captandi,  unius- 
cujuslibet  medici,  utut  in  arte  sua  versutissimi,  attri¬ 
butum  esse  non  posse,  quum  illa  e  serie  qualitatum 
plurimorum  individualium ,  tum  corpus,  tum  mentem 
illius  spectantium  tanquam  resultatum  emergat  $  ex 
quibus  itidem  videre  est,  cur  inclitus  caeterum  medi¬ 
cus  ,  ceu  bonus  et  felix  insimul ,  relate  ad  infantes 
perquam  rare  inclarescat. 

Nihilominus  tamen  medici  unius  cujusvis,  vitae 
conditio,  quam  profitetur,  graVe  ipsi  imponit  officium 
studendi,  ut  talium  etiam  attributorum  aut  virtutum 
compos  fiat,  quibus  ipsi  additus  paratur  ad  intuenda 
et  vincenda  phaenomena,  in  imo  organismo  tenellorum 
recondita.  Quod  quidem  efficitur  modo  peculiari ,  cum 
tenellis  conversandi,  atque  addiscitur  multa  et  annosa 
experientia. 

Complexum  talium  praeceptorum  invenimus  in 
classica  illa  tractatiuncula ,  de  eodem  ipso  themate 
agente,  atque  a  celeb.  Fenner  a  Fenneberg  in  lu¬ 
cem  edita,  quam,  cum  ad  nostrum  scopum  vel  maxi¬ 
me  conferat,  succinctius  quidpiam,  hinc  inde  tamen 
verbotenus  fere  e  vernacula  in  latinam  linguam  trans¬ 
latam  hic  loci  inserere  licentia  detur. 

Prima,  quam  vir  ceieb,  ab  infantum  medico  cli¬ 
nico  ad  captandam  illorum  benevolentiam  conditio  ex¬ 
poscit,  haec  est:  quod  medicum  talem  ipsum  infan¬ 
tum  amantissimum,  iliorumque  fautorem  esse  oporteat, 
i.  e.  medico  comercium  tale  cum  infantibus  oblecta¬ 
mento  esse,  ille  parvulos  sincere,  et  ex  imo  corde 
amare,  atque  ipsam  eorum  loquelam  solerti  et  attenta 
cum  illis  conversatione  callere  debet  $  quare  etiam 
haud  raro  occasio  se  ipsi  offeret,  qua  in  gremio  pu¬ 
sillorum,  ut  ita  dicam,  ceu  infans  cum  petulantibus 

petulari,  et  cum  pueris  puerilia  tractare  ipsum  pudere 
non  debet;  tali  enim  ratione  vel  sola,  eo  perducitur 
infans,  ut  fautorem  suum  et  benefactorem  brevi  co¬ 
gnoscat,  modoque  facili  et  confidentiali  se  ei  tradat, 
a  quo  se  amatum  esse  intelligit,  huncque  amorem  re¬ 
ciproca  quadam  obedientia  et  fiducia  compensare  so¬ 
leat. 

Quum  medicorum  practicorum  in  genere  virtus  in¬ 
signis  in  patientia  illorum  relate  ad  aegrotantes  repo¬ 
nenda  sit :  in  examine  et  cura  tenellorum  infantum  a 
medico  per  eminentiam  eadem  ipsa  haec  virtus  in  usum 
vocanda  erit,  mediante  qua  vel  unice  homuncionum  ho¬ 
rum  animi  dispositioni  perversae,  malignae,  morosae, 
modo  se  gerendi  inhonesto,  indecoro,  et  millenis  vitiis 
aliis  cum  educatione  aegrotantium ,  et  cum  hac  vitae 
epocha  vel  necessario  nexis,  animi  sui  laudabili  indul¬ 
gentia  et  benignitate  tolerandis  par  erit. 

Adjuvant  vero  medicum  non  parum  in  lucranda 
parvulorum  confidentia,  horumque  reciproca  propen¬ 
sione  gradus  et  modus  aestimationis  (Venerationis), 
quo  aegrotantis  tenelli  parentes  aut  affines  in  genere 
frequentantem  medicum  prosequi,  et  qualenam  judicium 
de  eo,  absente ,  tum  relate  ad  artis  ejus  dexteritatem, 
tum  relate  ad  ipsius  characterem  moralem,  ferre  con¬ 
sueverint  ;  qualis  enim  sententia  parentum  de  hisce, 
talis  ipsa  est  illa  infantis  ;  hacque  ratione  transire  vix 
non  semper  parentum  judicia,  praejudicia,  laudem, 
amorem ,  odiumque  respectu  hominum  qualiumcunque 
in  ipsos  proles,  experientia  comprobatum  habetur,  quae 
etiam  medico  viam  securissimam  monstrant,  explorandi 
et  resciendi,  qua  forsitan  ipsemet  fama  in  hac  familia 
fruatur.  —  Ex  quibus  pro  medico  ea  resultat  probe 
observanda  prudentiae  lex:  initum  inter  parentes  alios- 
que  prolis  affines  amoris  et  amicitiae  vinculum,  quantum 
id  dignitas  et  prudentia  suadet,  vicissim  servasse,  eum 
nimirum  in  finem ,  ut  etiam  infans ,  si  quando  fors, 

morbo  correptus  fuerit ,  eodem  itidem  sociali  amore  et 
confidentia  in  medicum  feratur,  quo  familiares  suos  in 
i  Sium  refugisse  toties  observaverat. 

Adminiculum  aliud  haud  non  efficacissimum  ad 
captandos  parvulorum  animos,  atque  idcirco  a  medico 
crebrius  in  usum  vocandum,  in  eo  consistit,  ut  medicus 
studeat  rebus,  sensus  tenellorum  externos  vel  apprime 
afficientibus,  lusoriis,  cibariis,  inopinatim  offerendis, 
animum  illorum  vincendi,  quae  methodus  longe  plus 
emolumenti  medico  praebet,  quam  tentatae  mentis  per¬ 
suasiones  et  preces  urgentissimae. 

Alias  amicum  sibi  reddet  parvulum  medicus  ,  in¬ 
signi  sua,  doli  non  experte  submissione ,  siquidem  lu¬ 
sus,  qui  illi  solet  esse  exoptatissimus,  participem  se 
esse  conetur,  hominemque  imperitum  talium  rerum  si¬ 
mulando,  eruditionem  ab  ipso  tenello  expetat :  in  gene¬ 
re  innumeris  aliis  procedendi  modis  atque  confabulatio¬ 
nibus,  utcunque  puerilibus,  pusillo  grata  mentis  distra¬ 
ctio  procuratur,  et  medicum  sub  hoc  rerum  statu  rem 
habere  cum  infantibus,  atque  cum  talibus  talia  esse 
tractanda,  meminisse  juvabit. 

Dantur  vero  etiam  parvulorum  nonnulli,  quorum 
benevolentia  vix  ullo  fere  modo  acquiri  potest:  causae 
hujus  renisus  et  diffidentiae  subesse  solent  bifariae: 
vel  enim  medicus  in  traciamine  nupero  horum  pusillo¬ 
rum  ad  talia  remedia  administranda  confugere  debuit, 
quae  applicata  dolorifica,  aut  gustui  ingrata  natura  sua 
esse  solent,  in  quibus  itaque  usurpandis  infans  omnino 
promptus  raro  observabitur ,  idque  eo  minus ,  si  fors 
stulti  parentes  aut  parabolanae  medicum  ceu  virum 
malevolum,  et  causam  unicam  harum  acerbitatum  incul¬ 
pant,  eique  maledicunt,  et,  proxime  venturum,  ideo 
abigendum  infantibus  pollicentur.  —  Vel  raro  medicus 
in  nuper  datis  tenello  promissis,  perfidum  se  exhibuit, 
infantem  decepturus  modo  non  satis  astuto ,  quum  ta¬ 
men  illum  rescire  oporteat,  esse  infantes  —  una  cum 

foeminis  —  observatores  acu  ratissimos,  et  datae  pcrli- 
dae  censores  strenuissimos.  Sub  hac  implacabili  animi 
infantilis  conditione,  administrandorum  remediorum  ne¬ 
cessitate  insimul  urgente,  expedit,  ut  medicus,  hominis 
indifferentia  partes  quodammodo  agens ,  exsequendam 
supellectilem  medicamentosam  alii  individuo  familia¬ 
rium,  pusillo  ceterum  caro,  committat. 

Medicamentorum  selectum,  formam,  saporem,  il¬ 
iaque  administrandi  modum  quod  attinet,  medicus  ob¬ 
stacula,  et  difficultates  di  versi  modas  sub  doloso  ut  plu¬ 
rimum  modo  superare  calleat,  necesse  est,  atque  prima 
ad  lectum  aegrotantium  pusillorum  a  medico  —  quoad 
haec  —  observanda  regula  haec  est:  quod  medicus  in 
dispensandis  pharmacis  parcus  sit,  oporteat,  bene  me¬ 
mor,  a  minutulis  etiam  stimulis  tum  internis  tum  exter¬ 
nis  mediante  nimia ,  tenellis  competente  irritabilitate, 
turbas  excitari  posse  quam  gravissimas,  simplicissimo 
sat  saepe  medicamentorum  adparatu  denuo  sedandus ; 
quare  etiam  in  compluriinis  infantum  morbis  medici  sa¬ 
pientia  et  ars  haud  non  summa  in  eo  versatur,  ad  illas 
compescendas  vel  parum  vel  plane  nil  fecisse,  et  me¬ 
thodo  sedanti,  exspectativae  in  genere  indulsisse.  Ex¬ 
inde  etiam  videre  est,  cur  parcae  medicamentorum  do- 
ses  magnos  et  stupendos  non  raro  provocare  visae  sint 
eifectus ,  et  quare  nonnisi  per  longiora  temporis  inter¬ 
valla  pharmaca  infantibus  propinari  consultum  sit,  quip¬ 
pe  eifectus  illorum  est  patienter  exspectandus,  et  natura 
teneri  organismi  iisdem  nequaquam  obruenda. 

Respectu  medicaminum,  interno  usui  dicandorum, 
medicus  meminerit:  illa  —  in  genere  —  gulae  parvu¬ 
lorum  blandiri,  ideoque  dulcedine  excellere  debere; 
praeplacet  ergo  forma  linctuum ,  syruporum  aut  multo 
saccharo  edulcoratorum  pulverum,  haud  non  miranda 
sagacitate  aut  astutia  subinde  adplicandorum.  !ndul- 
gere  laudi  vel  ambitioni  nonnullorum  talius  infantum, 
interdum  prodest:  si  secus:  methodo  iterum  subdolosa 


medicus  scopum  attingere  meditetur,  quod  fit.  medica¬ 
menta  potui,  cibis,  coquendis,  assandis,  aut  condimen¬ 
tis  variis,  aut  pastis,  aut  mellitis  etc.  callide  admiscen¬ 
do,  probe  vero  pensitando,  num  tali  pacto  quaepiam,  et 
qualis  medicamentorum  decompositio  aut  effectuum  illius 
alienatio  inde  pertimescenda  sit,  nec  ne. 

Absit  vero  ad  domandos  obstinaces  et  rebelles 
aegrotantes  pusillos  omnis  violenta  actio,  eosque  ad 
usurpanda  medicamina  cogendi,  vincendique  nisus,  iis 
tamen  casibus  exceptis,  ubi  pertinax  et  malevola  mens 
omnes  reliquos  mitiores  conatus ,  pacandi  pusillluin, 
irritos  fecit  5  tali  enim  nimis  severo  imperio  plus  damni 
quam  boni  in  aegrotantibus  ejusmodi  conciliari,  expe¬ 
rientia  docet,  cum  non  desint  casus,  deplorabiles,  ta¬ 
lium  reluctantium,  ubi  ex  indomando,  ineffreni  illorum 
erga  porrigentes  et  porrigenda  renisu ,  malo  longe  gra¬ 
viori  oriundo  ansa  est  data,  quam  fuerat  illud,  quod 
prius  oppugnandum  fuerat  malum-  etenim  non  raro  sub 
violento  ad  manus  tenelli  rebellis  vincendas  conatu, 
oris  illius  divulsione,  medicamentorum  violenta  infu¬ 
sione,  dirissimae  exoriri  visae  sunt  convulsiones  aegro¬ 
tantis  ,  toties  recidi  vantes ,  quoties  nuper  domitus  pu¬ 
sillus  quempiam  talium,  barbarum  manum  illius  corpu¬ 
sculo  oli  111  applicantium ,  contemplatus  fuerit. 

Ob  quam  exorbitantem  organismi  infantilis  irrita¬ 
bilitatem  ,  medicus  familiaris  ceu  amicus,  necessitate 
inducitur,  unum  alterumve  officiorum  chyrurgicorum  aut 
servorum,  propria  interdum  manu  praestare,  quorsum 
spectant:  incisio  abscessuum,  applicatio  vesicantium, 
hirudinum,  clysterum.  ilJinitionum  etc.  —  A  nihilo  autem 
i ractaminis  therapeutici  —  utpote  aliquomodo  jam  ra¬ 
tionis  compos  —  aegrotans  tenellus  magis  abhorret, 
quam,  quae  subinde  urget,  a  chirurgica  quadam  perfi¬ 
cienda  operatione,  ideo,  quod  in  hoc  opere  nonnisi 
violenti  et  dolorifici  quidpiam  conspicere  suspicetur, 
quod,  si  itaque  instituendum  est,  a  medici  manu  — 

idque  praecipue,  si  hic  ruri  medicinam  facit  -  insti¬ 
tuatur  oportet,  quum  hujusce  viri  agendi  rationi  infans 
longe  minus  obversetur,  illius  nimirum  individualitatis, 
procedendi  modi,  morum  comitatis,  ex  praegressis  jam 
bene  gnarus,  eique  jam  jam  assuetus. 

Monendum  praeterea  est,  medicum  singularem 
attentionem  suam,  relate  ad  aegrotantem  ipsum  (ap¬ 
prime  educationis  bonae  et  aetatis  nonnihil  provectio¬ 
ris),  tum  relate  ad  morbum,  qui  illum  decumbere  facit, 
manifestare  debere,  quae  si  negligatur,  ab  aegrotante 
non  raro  acerbe  fertur.  Cui  voto  satisfacere  valet  me¬ 
dicus,  crebriore  decumbentis  frequentatione,  solerti  et 
scrupulosa  omnium  momentorum,  cum  morbo  in  nexu 
coexistentium,  exploratione  et  pensitatione,  atque  mo¬ 
do,  gradui  evolutionis  et  rationis  individui  aegrotantis 
omnino  respondente,  nec  non,  si  medicus,  de  mali  na¬ 
tura  animo  quam  benevolentissimo  participare,  et  lecto 
affixum  parvulum  spe  recuperandae  pristinae  valetudi¬ 
nis  consolari  probe  sciverit. 

Quam  attentionem  insignem  in  tale  aegrotans  in¬ 
dividuum  medicus,  et  ob  ipsos  illius  parentes,  tot*tan- 
tisque  angustiis  curisque,  quoad  decumbentem  pusillum, 
ipsis  omnibus  rebus  longe  dilectissimum ,  oppressos, 
patefaciat  necesse  est,  praesertim  si  perpenderit,  pa¬ 
rentes  sub  tali  rerum  statu  in  accersito  medico  virum  et 
benefactorem  summum  atque  amicum  fidelissimum,  et 
vix  non  unicum  amantissimi  sui  parvuli  salvatorem 
conspicere 5  quare  etiam  humanitas  medico  suadet,  non 
sine  summa  necessitate  consternatum  adeo  parentum 
animum  prolixiore  morbi  praesentis  expositione  magis 
adhuc  excruciare,  imprimis  si  tale  quid  honoris  quo¬ 
dammodo  gratia  agere  contendat,  ita,  ut,  quando  nimi¬ 
rum  infans  nihilominus  orci  faucibus  ereptus  esset,  se 
patrem  illius  fuisse,  impudens  gloriari  possit.  —  Ouodsi 
vero  morbi  statum  reapse  ominosum,  et  conclamatum 
cognoverit  medicus,  parentibus  periculum  tale  revelandi 

nonnisi  in  absentia  deplorandi  pusilli  ratio  suadet, 
nullam  enim  ens,  vita  praeditum ,  neque  animalculo 
excepto,  sine  lucta,  aut  lubens  animam  efflare  solet! 

Ante  omnia  etiam  medico  curae  sit,  ne  infans  or¬ 
betur  consueto  suo  humano  ,  blandoque  servitio ,  quod 
ipsi  praestare  melius  et  iubentius  mortalium  vix  ullus 
valet,  nisi  mater,  aut  — mitis,  humana,  et  materno  ut 
ita  dicam  amore  imbuta  —  nutrix  $  vix  enim  non  bar¬ 
bariem  animi  proderat  parens  illa ,  quae  a  fungendo 
►  tali  officio  se  abdicare  vellet,  animo  illius  tam  naturali 
et  caro ,  et  quae  vel  plurimi  levaminis  misero  adferre , 
ejusque  dolores  vere  et  optime  sopire  valet  ideo,  quod 
infans  bene  noverit,  quod  manus  matris  sint,  quae  ip¬ 
sum  portent,  et  verba  matris  percipiat,  omnibus  reli¬ 
quis  ipsis  dulcissima ,  et  ocuios  matris  conspiciat ,  in 
ipsius  salutem  vigilantes  atque  nunquam  et  nusquam 
obdormiscentes.  —  Absit  itaque  monitu  medici  a  le¬ 
ctulo  aegrotantis,  quantum  id  fleri  potest,  omne  genus 
custodum,  mercenariorum,  ceu  hominum,  quorum  agen¬ 
di  et  dicendi  rationi  fides  haberi  nunquam  potest,  al¬ 
tera  vero  ex  parte  medicus  suasu  et  adhortatu  suo  la¬ 
mentum  ilium  non  raro  nefandum ,  nimiumque  lacrima¬ 
rum  fluxum  lugentis  matris  coercere  studeat,  quibus 
haec  pusilli  carissimi  cruciatus  non  modo  non  suble¬ 
vare,  verum  potius  sufflamminare ,  luctamque  illam  su¬ 
premam  ipsi  nonnisi  acerbiorem  reddere  valet. 

Habitum  ,  modumque  ipsum  conversandi  medici  in¬ 
fantilis  quod  attinet,  hunc  affabilem,  moribus  comem, 
artis  suae  peritiae  cum  nimie  et  fors  superbe  confidentem, 
loquendi  genere  suavem,  et  non  durum  esse  decet, 
atque  quod  ejus  amictum  concernit,  vestimentis  absti¬ 
neat  ,  sensus  externos  tenellorum  aeque  vehementius  , 
et  insolenti  modo  afficientibus.  Quas  conditiones  a 
medico  infantum  clinico  probe  respiciendas,  ceu  res 
superfluas,  hic  loci  commemoratas ,  ne  quis  opinetur 
velim,  ipse  enim  autor  hujusce  tractatiunculae  exem- 


pium  enarrat,  de  familia  quapiam,  cujus  infantes  ad 
spasmodicas  affectiones  ceteroquin  dispositi,  toties  con¬ 
velli  visi  sunt,  quoties  medicus  cubile  eorum  ingressus 
fuerit.  Causa  mox  inclaruit:  usus  enim  est  idem  hic 
medicus  vestimento  eoioris  coccinei ,  et  loquendi  ge¬ 
nere  aeque  duriore.  Ablata  —  modo  utique  decoro  — 
fatalis  hujusce  epigenomeni  causa,  siluit  itidem  illius 
effectus. 

Tandem  etiam  medicus  sibi  persuadeat,  necesse 
est ,  ut  cunctis  in  sanationis  ab  ipso  datis  praeceptis , 
quam  religiosissime  obtemperetur,  atque,  si  ipsi  du¬ 
bium  superesset,  num  iisdem  mandatis  obediatur: 
tum  eo  attentionem,  severioremque,  atque  in  frequen¬ 
tando  pusillo  eo  frequentiorem  eum  esse  oportet,  ita 
quidem,  ut  ipsa  statuta  hora,  qua  unum  alterumve  me¬ 
dicamen  non  indifferens  in  usum  trahi  jussum  est,  ip- 
summet  praesentem  esse  non  taedeat,  quod  vel  apprime 
dictum  esto  de  adaequata ,  servientibus  serio  exposi¬ 
ta,  decumbenti  concedenda  diaeta,  et  congruo  vitae  re¬ 
gimine,  cujus  consilii  medici  praetermissio  effectus  sum¬ 
me  deleterios,  imo  lethiferos  ceu  sequelas  habere  po¬ 
test  5  multo  enim  satius  est,  medicum  de  justo  majori 
ad  lectum  aegrotantium  manifestata  severitate  criminari, 
quam  ipsum  de  aeque  majori  levitate  aut  facilitate  cul¬ 
pari,  qui  error  postremus  nec  aegro  nec  medico  un¬ 
quam  conducere  potest. 

Metliodii^^  examen  infantiam  arrotan¬ 
tium  —  in  genere  —  instituendi* 

Methodus ,  statum  morbosum  e  tenellis  infantibus 
eruendi,  in  genere  alia  esse  debet,  quam  quae  medi¬ 
cis  in  examine  aegrorum  adultorum  usu  venire  solet  5 
talem  enim  examinandi  modum  peculiarem ,  relationi¬ 
bus  utpote  individualibus  aegrotantium  hujus  generis 
omni  sub  respectu  respondentem,  adhiberi  jubent :  or- 

ganismi  infantilis  peculiaritates  variae,  in  antecedenti¬ 
bus  expositae,  loquelae  defectus,  imo  et  homuncionum 
talium,  a  doloribus  quibuscunque  intensioribus,  imo 
dirissimis ,  animi  obrutio ,  eorum  status  debilitatis,  ad- 
stantium ,  atque  de  reddenda  ratione  ortus  praesentis 
mali  pusionis ,  a  medico  consultorum ,  ignorantia  aut 
stultitia,  quae  cuncta  contribuunt,  quominus  solemnem 
examinandi  methodum  etiam  ad  tenellos  decumbentes 
applicare  liceat.  —  Monere  superfluum  esset,  in  exa¬ 
mine  horum  infirmorum  querelis  et  relationibus  ipsorum 
propriis  fidem  plenariam  haberi  non  posse,  ideo,  quod 
parvuli  istiusmodi,  qua  tales,  singulas  corporis  sui 
partes  nec  distinguere  adhuc,  nec  verbis  concinnis  in¬ 
signire  ,  subinde  nec  quaestionum  quamlibet  bene  huc- 
dum  intelligere  valeant. 

Alia  proinde  a  medico  ineunda  est  via,  statum 
morbi  in  hocce  hominum  genere  extricandi,  et  haec 
consistit  in  scrupulosa  et  accuratissima  omnium  phae¬ 
nomenorum  in  decumbentis  tenelli  organismo  obviorum, 
atque  sensibus  medici  perceptibilium ,  instituenda  ex¬ 
ploratione,  collectione,  ad  causas,  iis  respondentes, 
reductione  et  cum  aliunde  compertis  comparatione. 

Medicus ,  quam  primum  ad  lecto  adfixuin  pusillum 
accersitus  fuerit,  in  ea  potissimum  phaenomena  morbo¬ 
sa  mentem  convertat  oportet,  quae  vel  ipsi,  ceu  rei 
perito,  ominosissima  ad  parent,  aut  quae  fors  a  decum¬ 
bente  parvulo  ipso ,  loquelae  perito,  aut  ab  illi  adstan- 
tibus  propinquis  qua  talia  recensentur.  Hoc  enim  modo, 
medicus  vel  aliquae  quoad  topicam  saltem  affectio¬ 
nem  aut  characterem  genericum  mali  praesentis  capien¬ 
dae  ideae  capax  redditur. 

Canon  practicus  est,  a  medico,  tenellis  opem  fe¬ 
rente,  nunquam  negligendus,  hanc  explorationem  phae¬ 
nomenorum  aut  symptomatum,  in  penitus  denudato, 
morbo  tentati  tenelli,  corpusculo,  atque  in  tota  ipsius 
superficie,  et  quidem  tum  visus,  tum  tactus  ope  insti- 

tui  debere ,  sub  qua  corporis  —  ordine  anatomico  — 
instituenda  rigorosa  lustratione  medicus  examinat  om¬ 
nium  primo  conditionem  capitis  ,  tum  internam  tum  ex¬ 
ternam,  descendendo  ad  illam  colli,  pectoris,  abdominis, 
extremitatum,  et  apprime  excretorum,  habito  semper 
respectu  aetatis  seu  vitae  epochae ,  in  qua  tenellus 
versatur,  illius  constitutionis,  aeris  atmosphaerici  con¬ 
ditionis  variae,  epidemicae,  annuae  etc.  munditiei  stra¬ 
gulorum  ,  vestitus,  loci  et  aeris  cubilis,  in  quo  de¬ 
cumbens  degit,  morborum  praegressorum,  nec  non  ip¬ 
sarum  rerum  externarum,  ipsum  ambientium.  In  aegro¬ 
tantibus,  seriorem  vitae  epocham  adeptis,  (praeter 
aetatem,  sexum,  et  constitutionem])  semper  in  compu- 
tum  trahenda  sunt :  temperamentum ,  facultates  animi , 
harumque  cultura,  consuetudinum  lex,  idiosyncrasiae  , 
dispositio  haereditaria  et  congenita  ,  morbi  itidem  prae¬ 
gressi  ,  vitae  conditio  seu  opificium  ,  relationes  dome¬ 
sticae  ,  atque  religio. 

Reliqua ,  utut  levidensia  saepe,  ad  diagnosim  ve¬ 
ram  et  justam  statuendam  non  raro  perquam  necessa¬ 
ria  et  plurimum  lucis  effundentia  momenta  i.  e.  causas 
occasionales ,  et  integrum  sic  dictum  statum  anamnesti- 
cum,  atque  mali  praesentis  decursum  ad  hocce  usque 
temporis  momentum  ,  quo  lecto  aegrotantis  tenelli  ac¬ 
cedit,  una  cum  remediis,  hucdum  in  usum  tractis,  do¬ 
mesticis,  officinalibus  ,  externis,  internis ,  medicus  ex 
parentibus,  nutricibus,  aliisque  decumbenti  pusillo  ad- 
stantibus  eum  in  finem  expiscari  studeat ,  ut  quae  sen¬ 
sibus  ejus  ceu  perscrutatoris  effugerint,  aut  falsa  sub¬ 
repserint,  illius  autopsia  collectis  phaenomenis,  re¬ 
latione  et  combinatione  effatorum  aegrotantis  familia¬ 
rium  ,  corrigi ,  castigari  queant ,  atque  ut  vera  et  per¬ 
fecta  morbi  historia  evincatur.  Nec  tamen  semper  rela¬ 
tionibus  hujusmodi  affinium  omnem  fidem  habere  licet* 
hinc  a  medico  bene  deliberandum  est  :  mim  asserta  il¬ 
lorum  respondeant  propriis  suis  institutis  observationi- 

bus?  sin  minus,  atque  in  quibusnam  deflectant  ab  hisce 
aut  concordent  cum  iis. 

Caeterum  haec  investigatio  status  morbosi  in  te¬ 
nellis  infantibus  tam  callido  et  astuto  modo  instituatur, 
necesse  est,  ut  a  decumbente  ipso,  mentis  vel  aliquo- 
modo  compote ,  nec  suspicio  moveri  queat ,  rem  de  ip¬ 
sius  organismo  agi  5  quare  etiam  mentis  ipsius  attentio 
pro  possibili  modo  ad  objecta  externa,  ipsi  grata  con¬ 
vertenda,  distrahenda  est.  Interdum  et  ipsos  parentes 
aut  affines  alios  lecto  aegrotantis  semovere  juvabit. 

Quaestiones,  quas  Boer  ad  lectum  tenellorum 
infantum  —  seu  generalissimas  —  proponere  consue¬ 
vit,  potissimum  circa  haec  versantur:  Cujus  aetatis 
sit  infans?  Num  a  sanis  parentibus  natus  fuerit?  Num 
mater  illius  tempore  graviditatis  sana  fuerit?  Qualis 
fuerit  partus?  Num  parentes  pusilli  et  hucdum  vita 
gaudeant,  an  vero  e  vita  jam  decesserint,  et  quonam 
morbo  defuncti?  Num  infans  lacte  materno,  an  vero 
ilio  nutricis,  aut  modo  artificiali  nutritus  fuerit?  In  ca¬ 
su  ultimo  expiscandum:  quorum  ciborum  genere  te¬ 
nellus  vesci  soluerit?  Qualis  sit  sommi  et  digestionis 
illius  conditio?  Num  infans  sat  crebro  e  somno  exper¬ 
gefieri,  pavescere.,  dentibus  stridere,  multum,  pa- 
rumve  dormire  observetur?  Num  in  ipso,  consueta  illa 
tenellis  tranquillitas  et  hilaritas  ,  an  vero  — -  e  con-‘ 
tra —  inquies,  plus  minus  ve  magna  se  prodat?  Num 
decumbens  multum  clamet?  Motus  automaticos  versus 
caput,  os,  tracheam,  abdomen  exercere  videatur? 
Num  —  vinculis  liberatus  —  crura  attrahere  libentis¬ 
sime  soleat?  Num  spasmis  aut  convulsionibus  pridem 
obnoxius  fuerit,  et  qualesnam  hi  fuerint?  Num  ver¬ 
mibus  laboret  ?  Num  dentes  jam  proruperint,  facile  aut 
aegre?  Quandonam  morbus  praesens  exordium  ceperit, 
quibusnam  cum  symptomatibus,  qui  illius  decursus  ad 
tempus  usque  praesens ,  et  quaenam  illi  debellando 
opposita  fuerit  Therapia,  et  quonam  cum  successu. 

Competit  tandem ,  ut  medicus  ,  quae  ad  morbum 
faciant  ,  atque  de  quibus  modo  certior  est  factus  mo¬ 
menta  cuncta,  in  quemdam  quodammodo  scientiticum  or¬ 
dinem  redacta,  brevi,  et  succincta  narratione  —  seu 
morbi  praesentis  historiam  —  parentibus  aut  adstanti- 
bus  aliis  in  mentem  denuo  revocet,  atque  exponat, 
qui  mos  admodum  laudabilis  est,  relate  ad  medicum  ip¬ 
sum  5  etenim  parentes ,  praesentesque  quicunque  alii 
hancce  ipsissimam  ob  consuetudinem  majori  fiducia  ferri 
solent  in  medicum  talem,  siquidem  aegritudinis,  qua 
vexatur  tenellus ,  tanta  patientia  et  solertia  exploratae, 
exordium ,  causas  et  decursum  quasi  ante  oculos  posi¬ 
ta,  contemplentur  •  vir  enim —  ita  ratiociantur  vix  non 
omnes  adstantes  —  qui  tanta  cum  sedulitate ,  patien¬ 
tia,  et  mentis  intentione  perversae  pusionis  valetudi¬ 
nis  statum  perscrutari  non  abhorruit,  etiam  de  malo, 
quocunque  rem  habet ,  sollicitus  erit ,  quantotius  auf- 
ferendo. 

Theses  defendendae. 

I. 

v 

In  partu  ancipiti  valet:  Parce  tamen  matri,  pro¬ 
li  ni  parcere  possis, 

II. 

Non  datur  herniae  incarceratio  spasmodica. 

III. 

Absurdissima  est  idea,  aquam  omnem  therapiae 
paginam  absolvere. 

IV. 

Medicinae  studium  e  solis  libris,  vanum. 

V. 

Mit  einein  Hypochonder  zusammen  zu  leben , 
bringt  nicht  nur  Langeweile,  sondern  auch  Gefahr. 

Romber  g. 

VI. 


Aquae  minerales,  aquas  artificiales  superabunt, 
quousque  natura  arte  superior  erit. 

VII. 

Synchondrotomia  e  campo  artis  obstetriciae  ra¬ 
dicitus  est  evellenda. 


VIII. 

Educatio  moderna  juventutis  uberrimus  morbo¬ 
rum,  praecipue  nevrosium  fons. 


IX. 


Medicus  laudatus  a  profanis  non  ridebit  ?  vitu¬ 
peratus  non  flebit. 

X. 

Non  omne  ulcus  in  pudendis  5  etiamsi  primo  in¬ 
tuitu  imaginem  syphilitici  praesefert,  cum  mercurio 
est  tractandum. 

XI. 

Doctrina  de  diebus  criticis  nunc  temporis  pro 
medico  practico  non  tantae  est  utilitatis  uti  quondam 
fuerat. 

XII. 

Obstructis  et  haemorrhoidariis  herbae  nicotianae 
fu  migatio  consentanea. 

XIII. 

Herzkrankheiten  spielen  bei  Verbrechen  in  ge~ 
richtlich  -  medicinischer  Hinsicht  eine  sehr  wesentli» 
che  Rolle. 

